ai4bharat/Pralekha huggingface dataset:
وزیراعظم کا دفتر
وزیراعظم نے مردوں کی 3000 میٹر اسٹیپل چیس  مقابلے میں شاندار گولڈ میڈل جیتنے پر اویناش سابلے کو مبارکباد دی
وزیراعظم جناب نریند رمودی نےہانگژو میں ہورہےایشیائی کھیلوں میں مردوں کی 3000 میٹر رکاوٹی دوڑ  مقابلے میں سونے کا تمغہ جیتنے کے لئے اویناش سابلے کو مبارکباد دی ہے۔
ایک سوشل میڈیا  پوسٹ میں وزیراعظم نے کہا؛
’’ایک بہترین چمپئن نے بھارت کا وقار پھر سے بلند کیا!مردوں کی 3000 میٹر رکاوٹی دوڑ مقابلے میں ناقابل شکست @ اویناش 3000کے ذریعے شاندار سونا۔ میں ان کی اس کامیابی کے لئے مبارکباد پیش کرتا ہوں ۔ ان کی آئندہ کی کوششوں کے لئے نیک خواہشات۔‘‘
ریلوے کی وزارت
انڈین ریلویز نے غریب کلیان روزگار ابھیان کے تحت 4 ستمبر 2020 تک 809000 سے بھی زیادہ ایام کار پیدا کئے
ایسے مواقع 6 ریاستوں - بہار، جھارکھنڈ، مدھیہ پردیش، اوڈیشہ، راجستھان اور اترپردیش میں دستیاب ہوئے
ریلوے کے وزیر ان ریاستوں میں پروجیکٹوں کے تحت مہاجر مزدوروں کے لئے پیدا کئے گئے کام کے مواقع میں ہوئی پیش رفت کی نگرانی کررہے ہیں
پروجیکٹوں کے لئے ٹھیکے داروں کو ادائیگی کی خاطر 4 ستمبر 2020 تک 1631.80 کروڑ روپئے جاری کئے جاچکے ہیں
غریب کلیان روزگار ابھیان 6 ریاستوں کے 116 اضلاع میں چلایا جارہا ہے
ان ریاستوں میں تقریباً 164 ریلوے انفرااسٹرکچر پروجیکٹ پر عمل درآمد کیا جارہا ہے
نئی دہلی، 8 /ستمبر 2020 ۔ انڈین ریلویز نے غریب کلیان روزگار ابھیان کے تحت 4 ستمبر 2020 تک مہاجر مزدوروں کے لئے بہار، جھارکھنڈ، مدھیہ پردیش، اوڈیشہ، راجستھان اور اترپردیش میں کل 809046 ایام کار تخلیق کئے ہیں۔
ریل اور صنعت و تجارت کے وزیر جناب پیوش گوئل ان پروجیکٹوں کے تحت ان ریاستوں میں مہاجر مزدوروں کے لئے کام کے مواقع میں ہوئی پیش رفت کی باریکی سے نگرانی کررہے ہیں۔ ان ریاستوں میں تقریباً 164 ریلوے انفرااسٹرکچر پروجیکٹوں پر عمل درآمد کیا جارہا ہے۔
اس مہم میں 4 ستمبر 2020 تک تقریباً 12276 مزدوروں کو جوڑا جاچکا ہے اور پروجیکٹوں کے نفاذ کے لئے ٹھیکے داروں کو 1631.80 کروڑ روپئے کی ادائیگی کی گئی ہے۔
ریلوے نے ہر ضلع کے ساتھ ہی ریاستوں میں بھی نوڈل افسر مقرر کئے ہیں، تاکہ ریاستی حکومتوں کے ساتھ بہتر تال میل قائم کیا جاسکے۔
پروجیکٹ کے تحت ریلوے کی جانب سے کئی طرح کے کام انجام دیئے جارہے ہیں، جن میں  لیول کراسنگ تک کے لئے سڑکوں کی تعمیر اور رکھ رکھاؤ  ریل پٹریوں کے کنارے نالوں، کھائیوں اور سلٹیڈ واٹرویز کی صفائی اور انھیں بہتر بنایا جانا،  ریلوے اسٹیشنوں تک پہنچنے کے لئے سڑکوں کی تعمیر اور ان کا رکھ رکھاؤ،  ریل پٹریوں کے کنارے کے زمینوں حصوں کی مرمت، کٹنگ اور انھیں چوڑا کیا جانا،  ریلوے کی زمین سے آخری سرے میں شجرکاری اور  ریل پٹریوں کے کنارے کے موجودہ زمینی حصوں کی مرمت، کٹنگ اور پلوں سے متعلق حفاظتی کام شامل ہیں۔
قابل ذکر ہے کہ وزیر اعظم جناب نریندر مودی نے کووڈ کے تباہ کن اثرات کو جھیلنے والے مہاجر مزدوروں کے لئے بڑے پیمانے پر روزگار کے مواقع دستیاب کرانے کے لئے غریب کلیان روزگار ابھیان شروع کئے جانے کا اعلان 20 جون 2020 کو کیا تھا۔ اس مہم کے تحت ایسے مہاجر مزدوروں کے لئے روزگار کے مواقع پیدا کئے گئے ہیں، جو کووڈ کے سبب پیدا شدہ نامساعد حالات کے سبب اپنے گاؤں اور ریاستوں کو لوٹ گئے تھے۔ وزیر اعظم نے اعلان کیا تھا کہ غریب کلیان روزگار ابھیان کے تحت پائیدار دیہی بنیادی ڈھانچے کی تعمیر کے لئے 50 ہزار کروڑ روپئے کی رقم خرچ کی جائے گی۔
کل 125 دنوں کا یہ ابھیان مشن موڈ میں چلایا جارہا ہے۔ اس کے تحت بہار، اترپردیش، مدھیہ پردیش، راجستھان، جھارکھنڈ اور اوڈیشہ کے ایسے 116 اضلاع میں 25 مختلف قسم کے کام اور تعمیراتی سرگرمیوں کو شامل کیا گیا ہے، جہاں بڑی تعداد میں مہاجر مزدور اپنے گھروں کو لوٹے ہیں۔ ان اضلاع میں چلائے جارہے عوامی تعمیراتی کاموں کے لئے 50000 کروڑ روپئے مختص کئے گئے ہیں۔
یہ مہم 12 مختلف وزارتوں / محکموں کی ایک ملی جلی کوشش ہے، جس میں دیہی ترقیات، پنچایتی راج، سڑک نقل و حمل اور شاہراہوں، کان کنی، پینے کے پانی اور صفائی ستھرائی، ماحولیات، ریلوے، پیٹرولیم اور قدرتی گیس، جدید و قابل تجدید توانائی، بارڈر روڈ آرگنائزیشن، ٹیلی کام اور زراعت کی وزارتیں تعاون کررہی ہیں۔ اس مہم کے تحت 25 طرح کے عوامی تعمیراتی کاموں اور روزی روٹی کے مواقعوں سے متعلق کاموں کو تیزی سے مکمل کرنے کا کام کیا جارہا ہے۔
عملے، عوامی شکایات اور پنشن کی وزارت
انڈین ریوینو سروس کے افسران کے ایک گروپ کی وزیر مملکت ڈاکٹر جتندر سنگھ سے ملاقات
وزیر موصوف نے افسران کو ان کےعہدے میں جلد ترقی دینے کا یقین دلایا
نئی دہلی،25؍اکتوبر:2010 ء بیچ کے انڈین ریوینوسروسکے افسران کے ایک گروپ نے آج یہاں شمال مشرقی ریاستوں کی ترقی کے وزیر مملکت ، نیز وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت ڈاکٹر جتندر سنگھ سے ملاقات کی۔
اس میٹنگ کے دوران آئی آر ایس افسران نے وزیر موصوف کے ساتھ اپنی سروس سے متعلق مختلف امور کے بارے میں تبادلہ خیال کیا۔ افسران نے وزیر موصوف کو اس قانون کے بارے میں جانکاری فراہم کی، جس کے تحت ایس ٹی ایس سے جے ای جی تک عہدے میں ترقی دینے کے لئے ایس ٹی ایس میں پانچ سال کی لازمی سروس کی ضرورت ہے۔افسران نے ڈاکٹر جتندر سنگھ سے اس معاملے میں پانچ سال کی لازمی سروس سے چھوٹ دینے کی درخواست کی۔انہوں نے یہ بھی کہا کہ جے ای جی کے عہدے میں ترقی پانے کے لئے ایس ٹی ایس میں پانچ سال کی لازمی سروس کا قانون 2016ء میں ایک ترمیم کے ذریعے اس وقت متعارف کرایا گیا تھا، جب افسران کو ایس ٹی ایس کے عہدے میں ترقی دی گئی تھی۔
گفت و شنید کے بعد ڈاکٹر جتندر سنگھ نے آئی آر ایس افسران کو ان کے عہدے میں جلد ترقی کا یقین دلایا۔عملہ، عوامی شکایات و پنشن کے وزیر مملکت نے کہا کہ عملہ اور تربیت کا محکمہ عہدوں میں ترقی کے جمود کو دور کرنے کے لئے کام کررہا ہے۔ انہوں نے مزید کہا کہ متعدد عہدوں پر کام کرنے والے تقریباً چار ہزار سرکاری افسران کو اس سال کے شروع میں ان کے عہدوں میں ترقی دی گئی ہے۔وزیر موصوف نے کہا کہ حکومت ملازمین کے لئے کام کاج کا بہترین ماحول فراہم کرنے کے تئیں پوری عہد بستہ ہے۔
وزیراعظم کا دفتر
بھارت اور اسرائیل کے مابین رسمی سفارتی تعلقات کے قیام کی 30ویں سالگرہ کے موقع پر وزیر اعظم کا بیان
نئی دہلی، 29جنوری 2022:
سبھی اسرائیلی دوستوں کو بھارت کی جانب سے نمسکار اور شالوم۔ آج کا دن ہمارے تعلقات میں ایک خاص اہمیت رکھتا ہے۔ 30 سال قبل، آج ہی کے دن، ہمارے درمیان سفارتی تعلقات مکمل طو رپر قائم ہوئے تھے۔
دونوں ممالک کے مابین ایک نئے باب آغاز ہوا تھا۔ بھلے ہی یہ باب نیا تھا، تاہم ہمارے دونوں ممالک کی تاریخ بہت پرانی ہے۔ ہمارے لوگوں کے درمیان صدیوں سے گہرا ناطہ رہا ہے۔
جیسا کہ بھارت کی بنیادی فطرت ہے، سینکروں برسوں سے ہماری یہودی برادری بھارتی سماج میں بغیر کسی تفریق کے، ایک خوشگوار ماحول میں رہی ہے، اور پروان چڑھی ہے۔ اس نے ہمارے ترقی کے سفر میں اہم تعاون بھی دیا ہے۔
آج جب دنیا میں غیر معمولی تبدیلیاں رونما ہو رہی ہیں۔ ایسے میں بھارت۔اسرائیل تعلقات کی اہمیت میں مزید اضافہ ہوگیا ہے۔ اور آپسی تعاون کے لیے نئے نصیب العین طے کرنے کا اس سے اچھا موقع اور کیا ہو سکتا ہے-جب بھارت اپنی آزادی کی 75ویں سالگرہ منا رہا ہے، جب اسرائیل اپنی آزادی کی 75ویں سالگرہ آئندہ برس منائے گا اور جب دونوں ممالک اپنے سفارتی تعلقات کی 30ویں سالگرہ منا رہے ہیں۔
30 برس کے اس اہم موڑ پر، میں آپ سبھی کو پھر سے مبارکباد پیش کرتا ہوں۔ مجھے پورا یقین ہے کہ بھارت۔اسرائیل دوستی آئندہ دہائیوں میں آپسی تعاون کے نئے ریکارڈ قائم کرتی رہے گی۔
شکریہ، تودا رَبّا۔
جدید اور قابل تجدید توانائی کی وزارت
صاف توانائی کے تئیں توانائی کی تبدیلی کا ہدف حاصل کرنے کے اقدامات
حکومت ہند نے 22-2021ء کے اختتام تک 175 گیگا واٹ قابل تجدید توانائی کی صلاحیت کی تنصیب کا ہدف مقرر کیا ہے، جس میں 100 گیگا واٹ شمسی توانائی، 60 گیگاواٹ بادی توانائی، بایوماس سے 10 گیگا واٹ اور چھوٹے ہائیڈرو سے 5 گیگا واٹ کی توانائی حاصل کرنا شامل ہے۔
بجلی کی پیداوار اور صاف توانائی کے تئیں توانائی کی تبدیلی حاصل کرنے کے لئے ،سرکار نے مندرجہ ذیل مختلف اقدامات کئے ہیں:
- قابل تجدید توانائی کی صلاحیت کو 450گیگا واٹ تک پہنچانا ۔
- پُرانے آلودگی پیدا کرنے والے کوئلے سے چلنے والے بجلی گھروں کو مرحلہ وار متروک کرنا۔
- اَلٹرا میگا قابل تجدید توانائی کے پارک قائم کرنا، جن کا مقصد آر ای کے ڈیولپرز کو پِلگ اینڈ پلے کی بنیاد پر زمین اور ترسیل فراہم کرنا۔
- پردھان منتری کسان اُرجا سرکشا ایوم اُتھان مہابھیان، شمسی روف ٹاپ مرحلہ II، 12000 میگا واٹ سی پی ایس یو اسکیم مرحلہ II، وغیرہ جیسی اسکیمیں۔
- نئی ترسیلی لائنوں کا بچھانا اور سبز توانائی کوریڈور اسکیم کے تحت نئے ذیلی اسٹیشن کی صلاحیت وضح کرنا، جس مقصد قابل تجدید بجلی کا اخراج کرنا ہے۔
- گرِڈ سے منسلک شمسی پی وی اور بادی پروجیکٹوں سے بجلی کی سرکاری خرید کےلئے شرحوں پر مبنی مقابلہ جاتی بولی کے عمل کےلئے ، بولی کے لئے رہنما خطوط نوٹیفائی کرنا۔
- بڑے پَن بجلی گھروں کو قابل تجدید توانائی کا وسیلہ قرار دینا۔
- غیر شمسی قابل تجدید خریداری ذمہ داری کے اندر ہی ایک علیحدہ اِکائی کے طورپر ہائیڈرو خریداری ذمہ داری ۔
- پَن بجلی کی شرحوں کو کم کرنے کے لئے شرحوں کو متعدل بنانے کے اقدامات ۔
- ہائیڈرو الیکٹرک پروجیکٹوں کے بہاؤ کو متعدل نیز ذخیرے کرنے کے لئے بجٹ جاتی امداد۔
- ہائیڈرو پروجیکٹوں کے لئےشاہراہوں نیز پُلوں وغیرہ جیسے بنیادی ڈھانچوں کو فعال بنانے کی لاگت کے لئے بجٹ جاتی امداد۔
- 200 میگا واٹ تک کے پروجیکٹوں کےلئے 1.5کروڑ روپے فی میگا واٹ۔
- 200 میگاواٹ سے زیادہ صلاحیت والے پروجیکٹوں کے 1.0کروڑ روپے فی میگاواٹ۔
یہ معلومات آج لوک سبھا میں بجلی، نئی اور قابل تجدید توانائی کے وزیر مملکت اور مہارت کی فروغ اور صنعت کاری کے وزیر مملکت جناب آر کے سنگھ نے ایک تحریری جواب میں فراہم کی۔
صحت اور خاندانی بہبود کی وزارت
کووڈ-19 ویکسی نیشن اپ ڈیٹ
ملک بھر میں 20.29 لاکھ صحت کارکنوں کو ٹیکے لگائے گئے
ویکسی نیشن مہم کے 11ویں دن شام 7 بجے تک 5615 مستحقین کو ٹیکے لگائے
ویکسی نیشن کے 11ویں دن کامیابی کےساتھ ملک گیر سطح پر ویکسی نیشن کے پروگرام کو عمل میں لایا گیا۔
ملک بھر میں یوم جمہوریہ کی تقاریب کے پیش نظر آج محدود ریاستوں میں محدود تعداد میں ٹیکہ کاری کے سیشنس کا اہتمام کیا گیا۔
عبوری طور پر آج شام 7 بجے تک 5 ریاستوں میں 5615 مستحقین کو ٹیکے لگائے گئے۔ ریاستوں کی تفصیل حسب ذیل ہے: آندھرپردیش ، کرناٹک ، راجستھان ، تمل ناڈو  اور تلنگانہ ۔ آج شام 7 بجے تک 194 سیشنس کا اہتمام کیا گیا۔
اب تک 20.29 لاکھ صحت کارکنوں کو کووڈ-19 کے ٹیکے لگائے جاچکے ہیں۔ عبوری رپورٹ کے مطابق آج شام 7 بجے تک 36572 سیشنس میں مجموعی طور پر 2029424 مستحقین کو ٹیکے لگائے گئے۔
آج کی حتمی رپورٹ دیر رات تک مکمل ہوجائے گی۔
|
|
نمبر شمار
|
|
ریاستیں/ مرکز کے زیر انتظام خطے
|
|
ٹیکہ لگوانے والے مستحقین کی تعداد
|
|
1
|
|
جزائر انڈوبار و نکوبار
|
|
2369
|
|
2
|
|
آندھرا پردیش
|
|
1,56,129
|
|
3
|
|
اروناچل پردیش
|
|
7,307
|
|
4
|
|
آسام
|
|
19,837
|
|
5
|
|
بہار
|
|
88,450
|
|
6
|
|
چنڈی گڑھ
|
|
1928
|
|
7
|
|
چھتیس گڑھ
|
|
40,025
|
|
8
|
|
دادر اور ناگر حویلی
|
|
345
|
|
9
|
|
دمن اور دیو
|
|
320
|
|
10
|
|
دہلی
|
|
33,219
|
|
11
|
|
گوا
|
|
1796
|
|
12
|
|
گجرات
|
|
91,927
|
|
13
|
|
ہریانہ
|
|
1,05,419
|
|
14
|
|
ہماچل پردیش
|
|
13,544
|
|
15
|
|
جموں و کشمیر
|
|
16,173
|
|
16
|
|
جھارکھنڈ
|
|
18,413
|
|
17
|
|
کرناٹک
|
|
2,31,601
|
|
18
|
|
کیرالہ
|
|
71,973
|
|
19
|
|
لداخ
|
|
670
|
|
20
|
|
لکشدیپ
|
|
676
|
|
21
|
|
مدھیہ پردیش
|
|
67,083
|
|
22
|
|
مہاراشٹر
|
|
1,36,901
|
|
23
|
|
منی پور
|
|
2485
|
|
24
|
|
میگھالیہ
|
|
2748
|
|
25
|
|
میزورم
|
|
4852
|
|
26
|
|
ناگالینڈ
|
|
3,675
|
|
27
|
|
اوڈیشہ
|
|
1,77,090
|
|
28
|
|
پڈوچیری
|
|
1813
|
|
29
|
|
پنجاب
|
|
39,418
|
|
30
|
|
راجستھان
|
|
1,61,332
|
|
31
|
|
سکم
|
|
1047
|
|
32
|
|
تمل ناڈو
|
|
73,953
|
|
33
|
|
تلنگانہ
|
|
1,30,425
|
|
34
|
|
تری پورہ
|
|
19,698
|
|
35
|
|
اترپردیش
|
|
1,23,761
|
|
36
|
|
اتراکھنڈ
|
|
14,546
|
|
37
|
|
مغربی بنگال
|
|
1,22,851
|
|
38
|
|
دیگر
|
|
43,625
|
|
مجموعی
|
|
20,29,424
ٹیکہ لگانے کی مہم کے 11ویں دن شام 7 بجے تک 6 اے ای ایف آئی کی رپورٹ کی جاچکی ہے۔
۔۔۔۔۔۔۔۔۔۔۔
U-972
ش ح ۔ ع س۔ ت ع۔

(Visitor Counter : 140
وزارت دفاع
دبئی ایئر شو 2021 کے لیے ہندوستانی فضائیہ کی ٹیم کو شامل کیا گیا
انڈین ایئر فورس  کی ٹکڑی کو المکتوم انٹرنیشنل ایئرپورٹ پر 14 سے 18 نومبر تک سال منعقد ہونے والے دبئی ایئر شو میں حصہ لینے کے لیے شامل کیا گیا ہے۔ ہندوستانی فضائیہ کو متحدہ عرب امارات  حکومت کے ذریعے سارنگ اور سوریہ کرن ایرو بیٹکس ٹیموں کے ساتھ شرکت کرنے کے لیے مدعو کیا گیا ہے۔ یہ ٹیمیں دنیا کی کچھ بہترین ایروبیٹکس اور پرفارمنس ٹیموں کے ساتھ فنی مظاہرہ کریں گی، جن میں سعودی ہاکس، رشین نائٹس اور یو اے ای کے الفرسان شامل ہیں۔ اس کے علاوہ، انڈین ایئرفورس کا لائٹ کامبیٹ ایئرکرافٹ  تیجس، شو کے دوران ایروبیٹکس اور اسٹیٹک ڈسپلے کا حصہ ہوگا۔
سارنگ ٹیم کے پانچ ایڈوانسڈ ہلکے ہیلی کاپٹر  دھرو، سوریہ کرن ٹیم کے 10 بی اے ای ہاک 132 اور تین ایل سی اے تیجس کو شامل کرنے کا کام 09 نومبر 2021 تک پورا کر لیا گیا تھا۔ اس شمولیت کو آئی اے ایف کے سی-17 گلوب ماسٹر 3 اور سی-130 جے سپر ہرکیولس کے ذریعے مدد فراہم کی گئی تھی۔ ٹیم کی آمد پر، متحدہ عرب امارات مسلح افواج کے ایچ ای اسٹاف میجر جنرل اسٹاف پائلٹ اسحاق صالح محمد البلوشی اور متحدہ عرب امارات ایئر فورس کے دیگر افسران کے ذریعے گرمجوشی سے استقبال کیا گیا۔ ٹیمیں اب 14 نومبر کو افتتاحی پروگرام کی تیاری کر رہی ہیں۔
سارنگ ٹیم نے اس سے پہلے 2005 میں متحدہ عرب امارات میں ال عین گرانڈ پرکس میں حصہ لیا تھا۔ دبئی ایئر شو میں سوریہ کرن اور تیجس کے لیے اپنے تیز طرار ہوائی جنگی مشق دکھانے کا پہلا موقع ہوگا۔
نوجوانوں کے امور اور کھیل کود کی وزارت
کھیلوں کے محکمے نے دو اکتوبر سے 31 اکتوبر کے درمیان صفائی ستھرائی اور زیر التوا معاملات کو نمٹانے کی خصوصی مہم دوئم کا اہتمام کیا ہے
کھیلوں کے محکمے نے سکریٹریٹ اور اپنے ماتحت مختلف تنظیموں، جیسے اسپورٹس اتھارٹی آف انڈیا ایس اے آئی فیزیکل ایجوکیشن کے لکشمی بائی نیشنل انسٹی ٹیوٹ ، نیشنل اسپورٹس یونیورسٹی ، نشیلی دواؤں کے استعمال کی روک تھام سے متعلق قومی ایجنسی  اور نشیلی دواؤں کی جانچ سے متعلق قومی لیبارٹریز  میں صفائی ستھرائی اور زیر التوا معاملات کو نمٹانے کی خصوصی مہم دوئم کا اہتمام کیا ہے۔ یہ مہم 2 اکتوبر 2022 سے 31 اکتوبر 2022 تک جاری رہے گی۔ پہلے مرحلے کی یہ مہم پورے ملک میں پورے جوش وخروش کے ساتھ چلائی گئی۔
مہم میں محکمے اور اس کی تنظیموں کے فیلڈ افسران پر خصوصی توجہ دی گئی۔ صفائی ستھرائی کی یہ مہم دور دراز کے مختلف مقامات پر چلائی گئی۔ مہم کی خاصیت یہ تھی کہ اس میں ملازمین ، کھیل شائقین اور کھلاڑیوں اور عام لوگوں نے بڑے پیمانے پر شرکت کی۔ مہم کی حصولیابی اور پیش رفت پر اعلیٰ ترین درجے پر نظر رکھی گئی اور انتظامی اصلاحات اور عوامی شکایات کے محکمے نے ایس سی پی ڈی ایم پورٹل پر اس کی تازہ ترین جانکاری فراہم کی۔ سووچھتا ابھیان کے بینر تلے ایک پلاگ رن سرگرمی کا اہتمام بھی کیا گیا۔ اس مہم کی بڑے پیمانے پر تشہیر کے لئے سوشل میڈیا کا بھی استعمال کیا گیا۔ محکمہ اور اس کی تنظیموں نے زیر التوا معاملات کو نمٹانے اور صفائی ستھرائی کے سلسلے میں خاطر خواہ حصولیابی کی۔
کھیلوں کے محکمے نے امید ظاہر کی کہ فٹ انڈیا اور کوڑے کچرے سے پاک بھارت کے تصور کو جلد ہی نئی اونچائیوں تک لے جایا جائے گا۔
کھیلوں کے محکمے میں صفائی ستھرائی کی اس مہم  کے دوران لی گئیں کچھ تصاویر ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ اس۔ ق ر۔
U- 12066
(Visitor Counter : 56
ریلوے کی وزارت
ریل وکاس نگم لمیٹڈ  کو نو رتن کا درجہ حاصل ہوا
وزارت ریلوے کے مرکزی عوامی شعبے، ریلوے ڈیولپمنٹ کارپوریشن لمیٹڈ  کو نو رتن کمپنی کا درجہ حاصل ہو گیا ہے۔
آر وی این ایل کو 24 جنوری 2003 کو پی ایس یو کے طور پر شامل کیا گیا تھا، جس کا مقصد فاسٹ ٹریک کی بنیاد پر بنیادی ڈھانچے کی صلاحیتوں کی تعمیر اور نمو سے متعلق منصوبوں کو نافذ کرنا اور ایس پی وی منصوبوں کے لیے اضافی بجٹ کے وسائل کو بڑھانا تھا۔ کمپنی نے 2005 میں بورڈ آف ڈائریکٹرز کی تقرری کے ساتھ کام کرنا شروع کیا تھا۔ اس کمپنی کو ستمبر 2013 میں منی رتن کا درجہ عطا کیا گیا تھا۔ 2085 کروڑ روپے کی ادائیگی شدہ حصص کے ساتھ کمپنی کا مجاز حصص سرمایہ 3000 کروڑ روپے ہے۔
آر وی این ایل کو مندرجہ ذیل کام تفویض کیے گئے ہیں:
- پروجیکٹ کی ترقی اور مکمل پروجیکٹ لائف سائیکل پر محیط کاموں پر عمل درآمد کرنا۔
- اگر ضرورت ہو، تو انفرادی کاموں کے لیے پروجیکٹ مخصوص ایس پی وی کی تشکیل کرنا۔
- iii. آر وی این ایل کے ذریعہ ریلوے منصوبے کی تکمیل ہونے پر، متعلقہ زونل ریلوے اس کے آپریشن اور دیکھ بھال کا کام سنبھالے گا۔
آر وی این ایل کو ”نو رتن“ کا درجہ حاصل ہونا اختیارات کی بہتر تفویض، زیادہ آپریشنل آزادی اور مالی خود مختاری کا باعث بنتا ہے جو آر وی این ایل کی پیش رفت کو بہت بڑی تحریک دے گا، خاص طور پر، جب آر وی این ایل ریلوے سے باہر اور یہاں تک کہ بیرون ملک منصوبوں میں بھی اپنے کاموں کی توسیع کر رہا ہے۔
وزیراعظم کا دفتر
وزیر اعظم نے دیو کے خصوصی حوالے سے ساحلی صفائی اور ترقی سے متعلق قابل ذکرٹویٹ تھرید کا اشتراک کیا
وزیر اعظم جناب نریندر مودی نے دیو کے خصوصی حوالے سے ساحلی صفائی اور ترقی سے متعلق ایک قابل ذکرٹویٹ تھرید شیئر کیا ہے۔
دمن اور دیو سے رکن پارلیمنٹ جناب لالو بھائی پٹیل کی جانب سے نیلےفلیگ والے ساحلوں کے بارے میں ایک ٹویٹ تھریڈ شیئر کرتے ہوئے وزیر اعظم نے ٹویٹ کیا:
"ساحلی صفائی اور ترقی سے متعلق ایک قابل ذکر ٹویٹ تھرید دیو کے خصوصی حوالے سے ہے، جو ایک شاندار ساحل اور ساحلوں کا گھر ہے۔ یہ ظاہر کرتا ہے کہ کس طرح اجتماعی کوششیں ذہنیت میں تبدیلی کا باعث بنتی ہیں اور پورے معاشرے کو فائدہ پہنچاتی ہیں۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3839
(
پیٹرولیم اور قدرتی گیس کی وزارت
درآمد شدہ خام تیل
حکومت نے درآمد شدہ خام تیل پر ملک کے انحصار کو کم کرنے کے لئے پانچ جہتی حکمت عملی وضع کی ہے، جس میں قدرتی تیل اور گیس کی پیداوار کو بڑھانا، توانائی کے استعمال میں کفایت اور توانائی کی بچت کو بڑھاوا دینا، مانگ کے متبادل کی تلاش، بایو ایندھن اور دیگر متبادل ایندھن، قابل تجدید ایندھن کا فروغ اور ریفائنری کے عمل کو بہتر بنانا جیسے اقدامات شامل ہیں۔
حکومت نے اندرون ملک خام تیل کی پیداوار کو بڑھانے کے لئے متعدد اقدامات کئے ہیں اور درآمد میں کمی کی جانب عملی کوششیں کی ہیں۔ ان میں دیگر کے علاوہ ڈسکورڈ اسمال فیلڈ پالیسی ہائیڈرو کاربن کی کھوج اور لائسنسنگ پالیسی میں اصلاحات، اندرون ملک تیل کی کھوج اور تیل اور گیس کی پیداوار میں اضافہ-2019، قدرتی گیس مارکٹنگ اصلاحات 2020، تیل اور گیس کے لئے ریکوری کے طور طریقوں میں اضافہ، موجودہ تیار فیلڈز کا پھر سے فروغ اور نئی اور معمولی فیلڈز کی ترقی ، خستہ حال تیل کنوؤں کی بحالی، بحالی کی جانب مزید اقدامات اور تیل ریکوری میں اضافہ  وغیرہ شامل ہیں۔ حکومت نے قومی تیل کمپنیوں کو کام کرنے کی آزادی بھی دی ہے اور نجی شعبے کی بڑے پیمانے پر حصہ داری کو بڑھاوا دیا ہے۔
ہمارا ملک مختلف جغرافیائی خطوں مثلاً مڈل ایسٹ، افریقہ، یوروپ، شمالی امریکہ، جنوبی امریکہ اور جنوب مشرقی ایشیاء سے تیل اور گیس درآمد کرتا ہے۔
یہ اطلاع پٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک تحریری جواب میں دی۔
وزارت دفاع
ہندوستانی کوسٹ گارڈ کے لیے تنخواہ کا مرکزی نظام- پدما شروع کیا گیا
28 جون 2022 کو وزارت دفاع کے کنٹرولر جنرل آف ڈیفنس اکاؤنٹس  جناب رجنیش کمار نے ہندوستانی کوسٹ گارڈ کے لیے ایک خودکار تنخواہ اور الاؤنسز ماڈیول، ماہانہ الاؤنسز کی تقسیم کے لیے پے رول آٹومیشن  کا افتتاح نے کیا۔
پدما  جدید ترین ٹکنالوجی کا استعمال کرنے والا ایک خودکار پلیٹ فارم ہے جو تقریباً 15,000 ہندوستانی کوسٹ گارڈ اہلکاروں کو تنخواہ اور الاؤنسز کی بغیر کسی رکاوٹ کے اور بر وقت تقسیم فراہم کرے گا۔ یہ ماڈیول ڈیفنس اکاؤنٹس ڈیپارٹمنٹ کے زیر اہتمام تیار کیا گیا ہے اور اسے پے اکاؤنٹس آفس کوسٹ گارڈ، نوئیڈا کے ذریعے چلایا جائے گا۔ اس لانچ نے سنٹرلائزڈ پے سسٹم  کا آغاز کیا، جس کی بنیاد ڈیفنس اکاؤنٹس ڈیپارٹمنٹ کے ہیڈ کوارٹر کے ذریعے رکھی جا رہی ہے تاکہ وزارت کے ماتحت تمام اداروں کے لیے ون سٹاپ پے اکاؤنٹنگ حل فراہم کیا جا سکے۔
سی جی ڈی اے نے اس بات پر زور دیا کہ حکومت نے ڈجیٹل انڈیا کے لیے مہم چلائی ہے تاکہ مخصوص خدمات کو یقینی بنایا جا سکے اور ہر سطح پر دستی مداخلت کو کم کیا جا سکے اور ای گورننس کو بڑے پیمانے پر فروغ دیا جا سکے۔ PADMA کے آغاز سے ڈجیٹل انڈیا کے تصور کو تقویت ملے گی۔ نیز، یہ ایک ’آتم نربھر بھارت‘ پہل ہے کیونکہ پورے ماڈیول کو ڈومین ماہرین کی مدد سے ہندوستانی کاروباریوں نے ڈیزائن اور تیار کیا ہے۔
نوجوانوں کے امور اور کھیل کود کی وزارت
کھیلوں کے وزیرجناب کرن رجیجو نے اینٹی ڈوپنگ اقدامات کو مضبوط بنانے کے لیے این ڈی ٹی ایل اور این آئی پی ای آر گواہاٹی کی جانب سے تیار کردہ پہلے حوالہ جاتی مواد کا افتتاح کیا
نوجوانوں کے امور اور کھیلوں کے مرکزی وزیر جناب کرن رجیجو نے کیمیائی جانچ کے لیے اینٹی ڈوپنگ کے شعبے میں نیشنل ڈوپ ٹیسٹ لیبارٹری  اور نیشنل انسٹی ٹیوٹ آف فارما سیوٹیکل ایجوکیشن اینڈ ریسرچ  گواہاٹی کی جانب سے تیار کردہ پہلے حوالہ جاتی مواد کا افتتاح کیا۔
اس حوالہ جاتی مواد  کو این ڈی ٹی ایل نے عالمی سطح پر نایاب آر ایم کے طور پر شناخت کیا ہے اور اسے تمام ورلڈ اینٹی ڈوپنگ ایجنسیوں ) سے شناخت شدہ لیبارٹریوں میں اینٹی ڈوپنگ کے اقدامات کو مضبوط کرنے کے لیے استعمال کیا جائے گا۔ این ڈی ٹی ایل اور این آئی پی ای آر گوہاٹی کے درمیان اگست 2020 میں مفاہمت نامے پر دستخط کیے گئے تھے جس کی رو سے 3 سال کی مدت کے دوران 20 نایاب حوالہ جاتی مواد  تیار کرنے کی تجویز ہے۔ یہ مواد بنیادی طور پر کوالٹی کنٹرول کے مقاصد کے لیے ڈوپ ٹیسٹنگ کے دوران استعمال کیے جاتے ہیں اور اس وجہ سے عالمی سطح پر ان کی دستیابی کھیلوں میں ڈوپ ٹیسٹ کے لیے بہت اہمیت کی حامل ہے۔
ان آر ایم کی دستیابی سے اینٹی ڈوپنگ لیبارٹریوں کی جانچ کرنے کی صلاحیت کو مضبوط بنانے میں مدد ملے گی۔ اس سے کھیلوں میں ایمان داری برتنے کے عظیم مقصد میں مدد ملے گی۔
جناب کرن رجیجو نے کہا، "یہ ہم سب کے لیے ایک خاص لمحہ ہے۔ یہ مواد چھوٹا سا ہے لیکن اس کے اثرات بڑے ہیں۔ سپورٹس مین شپ کا تقاضا ہے کہ کھیل ایمان دارانہ اور دھوکہ دھڑی سے پاک ہو۔ میں این ڈی ٹی ایل اور این آئی پی ای آرجی کے تمام میں سائنس دانوں کو 20 حوالہ جاتی موادوں میس ایک کی تیاری پر مبارکباد دیتا ہوں۔"
یہ بھی طے کیا گیا کہ دیسی طور پر تیار شدہ اس حوالہ جاتی مواد کی 5 ملی گرام مقدار واڈا سے شناخت شدہ لیبارٹریوں کو پوری دنیا میں پہلی بار مفت بھیجی جائے۔ اس سے نہ صرف ڈوپنگ کی لعنت سے نمٹنے کے لیے بھارت کے عزم کا اظہار ہوگا بلکہ سب کے درمیان اتحاد و یکجہتی کا احساس بھی پیدا ہوگا۔ اپنے فخر کا اظہار کرتے ہوئے جناب رجیجو نے کہا کہ " مصنوعات کو مفت تقسیم کرنے کا خیال بہت عمدہ ہے، اس سے خیر سگالی کے جذبات پیدا ہوں گے۔ ہم تمام واڈا لیبارٹریوں کے تئیں اخلاقی اتھارٹی اور جائز مقام رکھتے ہیں وسو دیوا کٹمبکم یعنی ساری دنیا ہمارا کنبہ ہے، کی روایت کے تحت اس پر عمل پیرا ہیں۔"
این ڈی ٹی ایل نے بھارت میں بڑے سائنسی اداروں کے اشتراک سے اپنی تحقیقی سرگرمیوں کو مستحکم بنانے کے لیے مزید کئی اقدامات کیے ہیں اور کولون، ٹوکیو، روم میں دوسری واڈا سے منظور شدہ لیبارٹریوں کے ساتھ بحی تعاون شروع کیا ہے اور اینٹی ڈوپنگ کی کوششوں اور خیالات کو آگے بڑھانے کا کام کیا ہے ۔ جناب رجیجو نے اس تقریب کے دوران این ڈی ٹی ایل کا نیوز لیٹر بھی جاری کیا۔
وزیراعظم کا دفتر
وزیراعظم نے مہاراشٹر کے بھیونڈی علاقے میں ایک عمارت کے گرنے سے ہونے والی اموات پر صدمے کا اظہار کیا ہے
نئی دلّی ، 21ستمبر 2020 / وزیراعظم جناب نریندر مودی مہاراشٹر کے بھیونڈی علاقے میں ایک عمارت کے گرنے سے ہونے والی اموات پر صدمے کا اظہار کیا ہے۔
ایک ٹوئٹ میں وزیراعظم نے کہا کہ
‘مہاراشٹر کے بھیونڈی علاقے میں عمارت کے گرنے سے بہت دکھ اور افسوس ہوا۔ میں متاثرہ کنبوں سے اس افسوسناک واقعہ کے لیے اظہار تعزیت کرتا ہوں۔ میں دعا کرتا ہوں کہ جو اس میں زخمی ہوئے ہیں، وہ جلد صحت یاب ہوں۔ بچاؤ کی کارروائیاں جاری ہیں اور متاثرہ افراد کو ہر ممکن امداد بہم پہنچائی جارہی ہے’۔
۔۔۔۔۔۔۔۔۔۔۔۔۔۔


U.NO. 5668
(
صدر جمہوریہ کا سکریٹریٹ
راشٹرپتی بھون کے ساتھ ساتھ راشٹرپتی بھون میوزیم کامپلیکس یکم اگست 2021 سے عوام کے لئے دوبارہ کھولا جائے گا
نئی دہلی، 23 جولائی 2021: راشٹرپتی بھون اور راشٹرپتی بھون میوزیم کامپلیکس، جنہیں کووِڈ۔19 کی وجہ سے عوام کے دورے کے لئے، 14 اپریل 2021 کو بند کر دیا گیا تھا، اب ایک مرتبہ پھر یکم اگست 2021 سے عوام کے لئے کھولے جائیں گے۔
راشٹرپتی بھون کا دورہ، سنیچر اور اتوار کے روز  پہلے سے بک کیے گئے تین ٹائم سلاٹس یعنی 1030-1130بجے، 1230-1330 بجے اور 1430-1530 دستیاب ہوگا اور ہر ایک سلاٹ میں زیادہ سے زیادہ 25 وزیٹرس شامل ہو سکتے ہیں۔
راشٹرپتی بھون میوزیم کامپلیکس گزیٹڈ تعطیل کو چھوڑکر ہفتے میں چھ دن کھلارہے گا ۔ اس کے لیے پہلے سے بکنگ کے چار ٹائم سلاٹ دستیاب ہوں گے یعنی 0930 – 1100 بجے، 1130 – 1300 بجے ، 1330 – 1500 اور 1530 – 1700 بجے ، اور ہر ایک سلاٹ میں زیادہ سے زیادہ 50وزیٹرس شامل ہو سکتے ہیں۔
وزیٹر حضرات https://presidentofindia.nic.in یا https://rashtrapatisachivalaya.gov.in/ یا https://rbmuseum.gov.in/ پر جاکر آن لائن طریقے سے اپنا سلاٹ بک کرا سکتے ہیں۔
وزارت دفاع
دفاعی راہداری
نئی دہلی،17جولائی2019؍وزیر خزانہ کے بجٹ اعلان  کے مطابق ملک میں دو دفاعی صنعتی راہداری قائم کرنے کا فیصلہ کیا گیا ہے۔ایک دفاعی راہداری اترپردیش میں اور دوسری دفاعی راہداری تمل ناڈو میں قائم کی جائے گی۔ بعد ازاں اترپردیش دفاعی راہداری کے لئے آگرہ، علی گڑھ، چترکوٹی، جھانسی، کانپور اور لکھنؤ پر مشتمل چھ مقامات کی نشاندہی کی گئی ہے۔ اسی طرح تمل ناڈو دفاعی راہداری کے لئے چنئی، کوئمبٹور، ہسور، سالم اور تروچرا پلّی پر مشتمل پانچ مقامات کی نشاندہی کی گئی۔
اب تک اترپردیش اور تمل ناڈو کی دفاعی صنعتی راہداری کے لئے شراکت داروں کی چھ مشترکہ میٹنگوں کا انعقاد مختلف مقامات پر کیا گیا ہے۔
11 اگست 2018ء کو علی گڑھ میں منعقدہ میٹنگ کے دوران اترپردیش صنعتی راہداری کے لئے او ایف بی؍ڈی پی ایس یو اینڈ پرائیویٹ انڈسٹریز کی جانب سے 3700 کروڑ روپے سے زائد کی سرمایہ کاری کا اعلان کیا گیا۔ اسی طرح سے 20 جنوری 2019ء کو تروچرا پلّی میں منعقدہ میٹنگ کے دوران تمل ناڈو دفاعی صنعتی راہداری کے لئے او ایف بی؍ڈی پی ایس یو اینڈ پرائیویٹ انڈسٹریز کی جانب سے 3100کروڑ روپے سے زائد کی سرمایہ کا ری کا اعلان کیا گیا ہے۔
مزید برآں حکومت نے دفاعی راہداریوں کے لئے تفصیلی پروجیکٹ رپورٹ تیار کرنے کے لئے ایک کنسلٹنٹ کی تقرری بھی کی ہے۔
ہندوستان ایرونوٹکس لمٹیڈ نے پانچ برسوں کے دوران لکھنؤ، کانپور ، کوربا اور نینی میں واقع اپنی اکائیوں میں 12ہزار کروڑ روپے سے زائد کی سرمایہ جاتی سرمایہ کاری کا منصوبہ بنایا ہے۔او ایف بی کے تحت فیکٹریوں کی جدید کاری پروگرام کا بنیادی مقصد کم لاگت کے ساتھ پیداوار کی مینوفیکچرنگ کے معیار کو بڑھاناہے۔اس سلسلے میں ہندوستانی مسلح افواج کی موجودہ اور مستقبل کی طویل مدتی ضروریات کا لحاظ رکھا گیا ہے۔
دفاع کے وزیر مملکت جناب شری پد ایسو نائک نے آج لوک سبھا میں جناب مہا بلی سنگھ کے ذریعے ایک سوال کے تحریری جواب میں یہ اطلاع فراہم کی۔
U: 3185
(Visitor Counter : 65
وزارت دفاع
کوسٹل سیکورٹی
چھیالیس راڈار اسٹیشنوں پر مشتمل چین آف اسٹیٹک سینسرز  کے ذریعے ہندوستان کی ساحلی پٹی کے ارد گرد ہندوستانی کوسٹ گارڈ کے ذریعہ ساحلی نگرانی اور حقیقی وقت پر نگرانی کی جارہی ہے۔ یہ راڈار 2011 سے نصب ہیں اور ماحول پر اس کے کسی نقصان دہ اثرات کا علم نہیں ہیں۔
ساحلی سکیورٹی کو مضبوط بنانے اور کمزور ساحلی ماحولیاتی نظام کو موسمیاتی انحطاط سے بچانے کے لیے حکومت کی جانب سے اٹھائے گئے اقدامات میں گشت، نگرانی، مشقیں، کمیونٹی تعامل، سمندری آلودگی اور تیل کے اخراج پر قابو پانے کے لیے سماجی مہمات شامل ہیں۔
یہ جانکاری دفاع کے وزیر مملکت جناب اجے بھٹ نے آج لوک سبھا میں جناب ایم وی وی ستیہ نارائن اور محترمہ چنتا انورادھا کے تحریری جواب میں دی۔